ກຣີສຍັງຈະຕ້ອງໄດ້ເຮັດອີກຫລາຍຢ່າງ ກ່ອນຈະໄດ້ຮັບເງິນຊ່ວຍເຫລືອ ຈາກ EU (ເບິ່ງວີດີໂອ)
ພວກສະມາຊິກ ລັດຖະ​ສະພາ​ກຣີສ ຈະ​ຕ້ອງ​ຮັບ​ຜ່ານ ມາດ​ຕະການ​ສະ​ເພາະ 79 ຂໍ້ ທີ່​ໂຮມ​ຢູ່​ໃນ​ຂໍ້​ກໍານົດກ່ອນ​ທີ່ຈະ​ໄດ້​ຮັບເ​ງິນຊ່ອຍ​ເຫຼືອກ້ອນໃໝ່
ທ່ານ Lucas Papademos ນາຍົກລັດຖະມົນຕີກຣີສກ່າວວ່າ ປະເທດຊາດແມ່ນມີພາລະ ຫຼາຍສິ່ງຫຼາຍຢ່າງຈະຕ້ອງປະຕິບັດກ່ອນທີ່ຈະໄດ້ຮັບເງິນຊ່ອຍເຫຼືອກ້ອນໃໝ່ຈໍານວນ 172 ພັນລ້ານໂດລາ ຈາກສະຫະພາບຢູໂຣບ ແລະອົງການກອງທຶນສາກົນ ຫລື ໄອແອມເອຟ ນັ້ນ ສະພາແຫ່ງຊາດກຣີສ ໄດ້ຕົກລົງໃນດ້ານຫຼັກການ ກ່ຽວກັບຂໍ້ກໍານົດຂອງການໃຊ້ຈ່າຍ ແລະການຕັດໜ້າວຽກດັ່ງທີ່ຕ້ອງການໂດຍສະຫະພາບຢູໂຣບ ແລະໄອແອມເອຟ ບັດນີ້ ພວກສະມາຊິກລັດຖະສະພາຈະຕ້ອງຮັບຜ່ານມາດຕະການສະເພາະທັງ 79 ຂໍ້ ທີ່ໂຮມຢູ່ ໃນຂໍ້ກໍານົດກ່ອນທີ່ຈະໄດ້ຮັບເງິນຊ່ອຍເຫຼືອກ້ອນໃໝ່ ເງິນຊ່ອຍເຫຼືອກ້ອນນີ້ເບິ່ງຄືວ່າຈະຊ່ອຍກຣີສໃຫ້ຫຼີກລ່ຽງຈາກລົ້ມລະລາຍ ທີ່ກຣີສກຳລັງ ປະເຊີນໜ້າຢູ່ຖ້າຫາກບໍ່ສາມາດຊໍາລະເງິນ 19 ພັນລ້ານໂດລາແກ່ພວກລົງທຶນ ເວລາພັນ ທະບັດຂອງລັດຖະບານເຖິງກໍານົດໃນວັນທີ່ 20 ເດືອນມີນາຈະມານີ້ ການຊ່ອຍເຫຼືອດັ່ງກ່າວ ບັງຄັບໃຫ້ກຣີສຕັດການໃຊ້ຈ່າຍທີ່ປະຊາຊົນບໍ່ເຫັພ້ອມນຳນັ້ນລົງ ໃຫ້ຫລາຍທີ່ສຸດ ຊຶ່ງມີໂຮມທັງການຕັດອັດຕາຄ່າແຮງງານຕໍ່າສຸດຂອງປະເທດລົງ 22 ເປີ ເຊັນ ແລະຕັດໜ້າວຽກຂອງລັດຖະບານລົງ 15,000 ໜ້າວຽກ ມີບາງຄັ້ງບາງຄາວທີ່ພວກຊາວກຣີກຫຼາຍພັນຄົນພາກັນປະທ້ວງຮຸນແຮງຕາມຖະນົນຫົນ ທາງຕໍ່ຕ້ານການຕັດການໃຊ້ຈ່າຍຕ່າງໆນັ້ນ ໂດຍກ່າວວ່າ ພວກເຂົາເຈົ້າໄດ້ເສຍສະຫຼະຢ່າງ ພຽງພໍທີ່ສຸດແລ້ວ ແຕ່ທ່ານ Jean-Claude Juncker ຫົວໜ້າພວກປະເທດໃຊ້ເງິນຢູໂຣ ກ່າວວ່າ ເງິນຊ່ວຍ ກອບກູ້ກ້ອນນີ້ ແມ່ນຈະຮັບຮອງສະຖຽນລະພາບທາງການເງິນໃຫ້ແກ່ທັງກຣີສແລະພວກ ປະເທດໃຊ້ເງິນຢູໂຣນຳດ້ວຍ